Лев Толстой
Търговецът и работникът

Превод от руски: Ангел Каралийчев, —

chitanka.info

Пропаднала на един богат търговец кесията с парите, обявил той, че в кесията имало две хиляди рубли и обещал да даде половината на оногова, който намери парите. Един работник намерил кесията и я занесъл на търговеца. Досвидяло на търговеца да даде обещаната половина. Той измислил, че уж освен пари, в кесията му имало и скъпоценен камък и казал:

— Няма да дам парите. В кесията имаше скъпоценен камък. Дай ми камъка, тогава ще ти дам хиляда рубли.

Работникът отишъл при съдията. Съдията се позамислил и рекъл на търговеца:

— Ти казваш, че в кесията имало две хиляди рубли и един скъпоценен камък. А в тази кесия няма камък, значи кесията не е твоя. Нека тази кесия с парите остане у работника, додето се намери техният собственик, а ти съобщи за твоите загубени вещи, може пък да се намерят.

Търговецът, без да се противи, дал на работника хиляда рубли.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.